Kruses gate (Oslo)

Kruses gate (1-13, 4-8) er en gate på Frogner i Oslo. Den går opp fra Frognerveien mellom nr. 17 og 19, og etter en sving i toppen av bakken fortsetter gateløpet ned til Frognerveien igjen som Lille Frogner allé.

Gaten fikk navn i 1891 etter generalmajor Ulrich Christian KruseSe Lokalhistoriewiki..

Blant bebyggelsen er en rekke karakteristiske sveitservillaer. Nr. 5A og 5B ble tegnet av Heinrich Jürgensen og oppført i 1897, nr. 7Artemisia.no ble tegnet av Ingvar Hjorth og oppført i 1890, og nr. 9 ble tegnet av Christian Reuter og oppført i 1891. Nr. 7 og 9 var gjenstand for okkupasjon på slutten av 1980-tallet i protest mot heving av fredning. Disse villaene fremstår i dag som oppusset og velholdt. Nr. 1 og 3Skildret på Artemisia.no. er mer klassiske bygårder, mens nr. 7B er et funkishus fra 1937 tegnet av Sverre Aasland. Nr. 11 og 13 helt øverst er blokker, førstnevnte tegnet av Finn Liseth og oppført i 1974.

Også på partallssiden veksler det mellom tre og mur. Frognerveien 19Skildret på Artemisia.no. er en sveitservilla fra 1892 tegnet av Hjalmar Welhaven, og også Kruses gate 6Omtalt hos Andresen Arkitekter . er en sveitservilla. Nr. 4 og 8 er murhus, sistnevnte i jugendstil, tegnet av Alf Hurum og gjerne kalt Villa HurumArtemisia.no, som også skriver om arkitekten.. Det fantes tidligere også nr. 10 av samme arkitekt.

 Hus i gaten 

 Referanser 

 Eksterne lenker 


Kategori:Veier i Oslo oppkalt etter menn
Kategori:Veier på Frogner (strøk)
Kategori:Kulturminner i bydel Frogner